**Ministru kabineta rīkojuma projekta „Par valsts nekustamo**

**īpašumu nodošanu Rīgas Tehniskās universitātes īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.  Atbilstoši Publiskas personas mantas atsavināšanas likuma 43.pantam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Valsts nekustamais īpašums (nekustamā īpašuma kadastra Nr.0100 063 2015) – zemes vienība 2 320 m2 platībā (zemes vienības kadastra apzīmējums 0100 063 2015) – Daugavgrīvas ielā 56, Rīgā (turpmāk – valsts nekustamais īpašums Nr.1), ir ierakstīts Rīgas pilsētas zemesgrāmatu nodaļas Rīgas pilsētas zemesgrāmatas nodalījumā Nr.1000 0041 5540 uz Latvijas valsts vārda Izglītības un zinātnes ministrijas (turpmāk – ministrija) personā.  Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamais īpašums Nr.1 sastāv no neapbūvētas zemes vienības 2 320 m2 platībā (zemes vienības kadastra apzīmējums 0100 063 2015) Daugavgrīvas ielā 56, Rīgā.  Valsts nekustamais īpašums (nekustamā īpašuma kadastra Nr.0100 063 2070) – zemes vienība 751 m2 platībā (zemes vienības kadastra apzīmējums 0100 063 2070) – Daugavgrīvas ielā 56A, Rīgā (turpmāk – valsts nekustamais īpašums Nr.2), ir ierakstīts Rīgas pilsētas zemesgrāmatu nodaļas Rīgas pilsētas zemesgrāmatas nodalījumā Nr.1000 0043 6770 uz Latvijas valsts vārda ministrijas personā.  Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamais īpašums Nr.2 sastāv no neapbūvētas zemes vienības 751 m2 platībā (zemes vienības kadastra apzīmējums 0100 063 2070) Daugavgrīvas ielā 56A, Rīgā.  Starp valsts nekustamo īpašumu Nr.1 un valsts nekustamo īpašumu Nr.2 atrodas Rīgas Tehniskās universitātes, kas saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.24.apakšpunktu ir ministrijas padotībā esoša iestāde, valdījumā esošais valsts nekustamais īpašums (nekustamā īpašuma kadastra Nr.0100 063 0110) Daugavgrīvas ielā 56A, Rīgā.  Rīgas Tehniskā universitāte saskaņā ar Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) 3.pantu ir atvasināta publiska persona, bet savukārt atbilstoši Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) 1.pantā norādītajam Rīgas Tehniskā universitāte ir valsts dibināta Latvijas Republikas augstākās izglītības un zinātnes institūcija, kurā īsteno akadēmiskas un profesionālas studiju programmas, kā arī nodarbojas ar zinātni, pētniecību un māksliniecisko jaunradi.  Uz valsts nekustamā īpašuma (nekustamā īpašuma kadastra Nr.0100 063 0110) Daugavgrīvas ielā 56A, Rīgā, sastāvā esošās zemes vienības 24 560 m2 platībā (zemes vienības kadastra apzīmējums 0100 063 0110) Daugavgrīvas ielā 56A, Rīgā, atrodas vienstāva sporta paviljons (būves kadastra apzīmējums 0100 063 0110 001) Daugavgrīvas ielā 56A, Rīgā, un daļa no skrejceļa.  Minēto valsts nekustamo īpašumu Rīgas Tehniskā universitāte izmanto kā stadionu, lai nodrošinātu sporta nodarbību norisi studentiem.  Lai Rīgas Tehniskā universitāte spētu pilnvērtīgi izpildīt ar Augstskolu likuma 5.panta pirmo daļu tai uzliktos pienākumus, kā arī lai piedalītos starptautiskajā Studentu futbola līgā, Rīgas Tehniskā universitāte ir nolēmusi būtiski uzlabot esošo stadionu Daugavgrīvas ielā 56A, Rīgā, izbūvējot jaunu sporta kompleksu, kas būtu piemērots dažādu sporta veidu nodarbībām un sporta attīstībai ne tikai studentu, bet arī jebkuru iedzīvotāju vidū, vienlaikus attīstot arī Rīgas Tehniskās universitātes Futbola centru atbilstoši Rīgas Tehniskās universitātes attīstības koncepcijai.  Šobrīd Rīgas Tehniskā universitāte ir veikusi iespējamā sporta kompleksa Daugavgrīvas ielā 56A, Rīgā, tehniskā projekta izstrādi un secinājusi, ka šāda sporta kompleksa veiksmīgai izbūvei ir nepieciešams arī valsts nekustamais īpašums Nr.1 un valsts nekustamais īpašums Nr.2 (turpmāk kopā – valsts nekustamie īpašumi).  Biedrības „Latvijas Futbola federācija” valdes 2010.gada 10.novembra sēdē (protokols Nr.06/2010, 5.2.1.apakšpunkts) tika pieņemts lēmums atbalstīt Rīgas Tehniskās universitātes attīstības koncepciju, iekļaujot dalību Rīgas Tehniskās universitātes stadiona Daugavgrīvas ielā 56A, Rīgā, būvniecības projektā Eiropas futbola asociāciju savienības (turpmāk – UEFA) Hattrick II programmā.  Atbilstoši 2011.gada 8.martā starp Rīgas Tehnisko universitāti un biedrību „Latvijas Futbola federācija” noslēgtajam Dāvinājuma līgumam ar uzlikumu Rīgas Tehniskā universitāte saņems dāvinājumā no biedrības „Latvijas Futbola federācija” mākslīgo futbola laukuma segumu izmērā 110x75 m, ja tā par saviem līdzekļiem izveidos sporta laukuma nesošo pamatni, kā arī veiks aprīkojuma uzstādīšanu. Minētā dāvinājuma mērķis ir veicināt sabiedrības un īpaši augstskolu studentu, kā arī skolas vecuma bērnu veselīgu dzīvesveidu, iesaistot viņus dažādās sporta aktivitātēs, gan izglītības procesa ietvaros, gan ārpus izglītības procesa pašorganizēšanās ceļā, nodrošinot viņiem brīvu un netraucētu pieeju sporta laukumu lietošanai ar aktīvo dzīvesveidu saistītām aktivitātēm.  Ņemot vērā minēto, Rīgas Tehniskā universitāte savā 2011.gada 8.marta vēstulē Nr.01000-06/113 „Par zemes gabalu nodošanu RTU īpašumā” lūdza ministriju valsts nekustamos īpašumus nodot Rīgas Tehniskās universitātes īpašumā.  Saskaņā ar Rīgas Tehniskās universitātes Satversmes (apstiprināta ar 2007.gada 13.decembra likumu „Par Rīgas Tehniskās universitātes Satversmi”) 48.pantā noteikto Rīgas Tehniskās universitātes rektors ir Rīgas Tehniskās universitātes augstākā amatpersona, kas īsteno Rīgas Tehniskās universitātes vispārējo administratīvo vadību un bez īpaša pilnvarojuma pārstāv Rīgas Tehnisko universitāti.  Atbilstoši Rīgas Tehniskās universitātes 2011.gada 28.jūnija izrakstam no Rīgas Tehniskās universitātes Senāta 2011.gada 27.jūnija sēdes protokola Nr.551 Rīgas Tehniskās universitātes Senāts lūdz Ministru kabinetu nodot bez atlīdzības valsts nekustamos īpašumus Rīgas Tehniskās universitātes īpašumā.  Ministrijas Nekustamā īpašuma un valsts mantas apsaimniekošanas komisijas 2011.gada 7.aprīļa sēdē (prot. Nr.123, 4.punkts) tika pieņemts lēmums atbalstīt valsts nekustamo īpašumu nodošanu Rīgas Tehniskās universitātes īpašumā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu nodošanu Rīgas Tehniskās universitātes īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamo īpašumu pilnvērtīgu apsaimniekošanu un pārvaldīšanu.  Rīkojuma projekts paredz nodot Rīgas Tehniskās universitātes īpašumā valsts nekustamos īpašumus.  Valsts nekustamajiem īpašumiem esot Rīgas Tehniskās universitātes īpašumā, Rīgas Tehniskā universitāte varēs realizēt sporta kompleksa attīstību, tajā skaitā saņemt biedrības „Latvijas Futbola federācija” dāvinājumu – futbola laukuma mākslīgo segumu –, tādējādi nodrošinot sporta kompleksa uzlabošanu un modernizēšanu.  Gadījumā, ja iestājas rīkojuma projekta 3.2.apakšpunktā minētais nosacījums, Rīgas Tehniskajai universitātei ir pienākums nekustamo īpašumu (nekustamā īpašuma kadastra Nr.0100 063 2015) Daugavgrīvas ielā 56, Rīgā, un nekustamo īpašumu (nekustamā īpašuma kadastra Nr.0100 063 2070) Daugavgrīvas ielā 56A, Rīgā, bez atlīdzības nodot valsts īpašumā, tādējādi paredzot iespēju valstij izvērtēt iepriekš minēto nekustamo īpašumu nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas padotībā esošās iestādes bezatlīdzības lietojumā un apsaimniekošanā esošo valsts nekustamo īpašumu nodošanu šīs iestādes īpašumā, lai varētu nodrošināt pilnvērtīgu un nepārtrauktu šo nekustamo īpašumu apsaimniekošanu un attīstību. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Rīgas Tehniskā universitāte. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Ministru kabineta rīkojums „Par valsts nekustamo īpašumu nodošanu Rīgas Tehniskās universitātes īpašumā” pēc apstiprināšanas Ministru kabinetā būs pieejams Interneta tīklā: datu bāzē [www.likumi.lv](http://www.likumi.lv) un datu bāzē www.vestnesis.lv. |

Izglītības un zinātnes ministrs R.Broks

Vizē:

Valsts sekretārs M.Gruškevics

12.08.2011 9:47

1196

D.Putāne

67047889, diana.putane@izm.gov.lv